Diari Oficial de la Generalitat Valenciana


Sumari del DOGV 8057, del 07-06-2017 (2017/3958)

RESOLUCIÓ de 28 d'abril de 2017, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària International School Peniscola, de Peníscola.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8057

Data del DOGV
:   07-06-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/3958


Data del document
:   28-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 d'abril de 2017, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària International School Peniscola, de Peníscola. [2017/3958]  
L'expedient ha sigut iniciat a instàncies del representant de la titularitat del centre privat d'Educació Infantil, Primària i Secundària International School Peniscola, de Peníscola, número de codi 24305338, que sol·licita la modificació de l'autorització per supressió de quatre unitats de primer cicle d'Educació Infantil i de tres unitats de segon cicle, i autorització del Batxillerat.  
La Direcció General de Centres i Personal Docent va emetre un informe favorable, de 28 de febrer de 2017, sobre l'adequació de les instal·lacions proposades, quant a espais educatius, al que es disposa en la normativa aplicable.  
Vista la proposta favorable de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció d'Educació, respecte al professorat i titulacions respectives, de conformitat amb la normativa aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres i Personal Docent de data 28 d'abril de 2017 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 45352647.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: International School Peniscola.  
Titularitat: International School Peniscola, Sociedad Limitada.  
Domicili: camí de Peníscola, km 3. Partida Mesquita.  
Localitat: Peníscola (12791).  
Província: Castelló.  
Modificació que s'autoritza:  
Supressió de quatre unitats de primer cicle d'Educació Infantil i de tres unitats de segon cicle, i autorització del Batxillerat, de manera que el centre queda configurat, íntegrament, amb la composició següent:  
  
4 unitats d'Educació Infantil, primer cicle, distribuïdes així:  
- 2 unitats per a escolars d'1 a 2 anys, amb 13 llocs escolars per unitat.  
- 1 unitat per a escolars de 2 a 3 anys, amb 20 llocs escolars.  
- 1 unitat per a escolars de 0 a 2 anys, amb 8 llocs escolars.  
3 unitats d'Educació Infantil, segon cicle, amb 75 llocs escolars.  
  
6 unitats d'Educació Primària amb 150 llocs escolars.  
  
4 unitats d'Educació Secundària Obligatòria amb 120 llocs escolars.  
  
4 unitats de Batxillerat amb 140 llocs escolars, en les modalitats de Ciències (codi de l'ensenyament: 18130278363) i Humanitats i Ciències Socials (codi de l'ensenyament: 75568644017).  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, es considera que els seus efectes acadèmics fan referència al pròxim curs escolar.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 28 d'abril de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.